Λευκή του Λάνκαστερ

H Λευκή του Λάνκαστερ (αγγλικά: Blanche of Lancaster, 25 Μαρτίου 1347 - 12 Σεπτεμβρίου 1368) ήταν επιφανές μέλος της βασιλικής οικογένειας των Πλανταγενετών της Αγγλίας κόρη του πανίσχυρου Πλανταγενέτη δούκα Ερρίκου, 1ου δούκα του Λάνκαστερ δεύτερου ξαδέλφου του βασιλιά της Αγγλίας Εδουάρδου Γ΄ και δισέγγονου του βασιλιά της Αγγλίας Ερρίκου Γ΄ με την σύζυγό του Ισαβέλλα του Μπωμόν, μητέρα του Ερρίκου Δ΄ της Αγγλίας και γιαγιά του Ερρίκου Ε΄ της Αγγλίας. Η Ισαβέλλα και η μεγαλύτερη αδελφή της Μωντ, κόμισσα του Λέστερ μεγάλωσαν μαζί στο κάστρο του Μπόλινγκμπροκ· η Μωντ -αν και παντρεύτηκε τον Γουλιέλμο Α΄ δούκα της Βαυαρίας- δεν απέκτησε παιδιά, γι'αυτό οι τίτλοι και η περιουσία της πέρασαν στην μικρότερη αδελφή της Λευκή.

 Στις 19 Μαΐου 1359 στο αβαείο του Ρέντινγκ η Λευκή παντρεύτηκε τον τρίτο ξάδελφο της Ιωάννη της Γάνδης έναν από τους μικρότερους γιους των βασιλέων της Αγγλίας Εδουάρδου Γ΄ Πλανταγενέτη και της Φιλίππης του Αινώ, όλη η βασιλική οικογένεια ήταν παρούσα στην τελετή και ο Άγγλος βασιλιάς έδωσε εξαιρετικά γαμήλια κοσμήματα στην 12χρονη νύφη του, ο σύζυγος της ήταν 19 ετών.Η Λευκή κληρονόμησε μαζί με τον σύζυγο της τον τίτλο του δούκα του Λάνκαστερ από τον πατέρα της ο οποίος πέθανε χωρίς να αποκτήσει γιους (1361), ο σύζυγος της με αυτόν τον τρόπο έγινε κόμης του Λάνκαστερ, του Ντέρμπι, του Λίνκολν και του Λέστερ και το δουκάτο του Λάνκαστερ ενσωματώθηκε με την Γάνδη. Ο Ιωάννης Φρουασσάρ περιγράφει την Λευκή σαν νέα, ωραία και χαριτωμένη,, ο ίδιος ποιητής έγραψε ένα μεγάλο ποίημα (1373) για την Λευκή και την πεθερά της Φιλίππη που πέθανε την επόμενη χρονιά. Ο διάσημος ποιητής Τζόφρι Σώσερ προσωπικός φίλος του συζύγου της περιγράφει αναλυτικά για την Λευκή, την εμφάνιση και τον χαρακτήρα της στο έργο του «Λευκή η δούκισσα».Ο γάμος του Ιωάννη με την Λευκή περιγράφεται από τους συγγραφείς σαν ευτυχισμένος, δεν υπάρχουν όμως αποδείξεις για αυτό πέρα από το ότι ο Ιωάννης προτίμησε να ταφεί μαζί της παρά το γεγονός ότι πραγματοποίησε άλλους δυο γάμους μετά τον θάνατο της όπως και το έργο - ύμνος του φίλου του Σώσερ, απέκτησαν 7 παιδιά από τα οποία επέζησαν τα τρία ανάμεσα τους και ο επόμενος βασιλιάς της Αγγλίας Ερρίκος Δ΄. Η Λευκή πέθανε πρόωρα στο κάστρο του Τάρμπαρι στις 12 Σεπτεμβρίου 1368 ενώ ο σύζυγος της έλειπε στο εξωτερικό, κατά άλλους σε ηλικία 22 ετών, κατά άλλους 23, η αιτία θανάτου πιθανώς να ήταν η μαύρη πανώλη που σάρωνε εκείνη την εποχή την Ευρώπη αλλά αυτό δεν είναι εξακριβωμένο. Η κηδεία της έγινε στον Καθεδρικό ναό του Αγίου Παύλου στο Λονδίνο παρουσία ολόκληρης της αριστοκρατίας και του κλήρου της χώρας. Το πένθος και η θλίψη του συζύγου της ήταν πολύ μεγάλο απο τον πρόωρο θάνατο της Λευκής, γι'αυτό ο ποιητής Τζόφρι Σώσερ έγραψε το έργο «Λευκή η δούκισσα» με στόχο να απαλύνει το πένθος του και να τον βοηθήσει να το ξεπεράσει συντομότερα. Ο Ιωάννης της Γάνδης κατασκεύασε γι'αυτήν κοιμητήριο με σκοπό να ταφεί όταν πεθάνει και ο ίδιος σε αυτό (1374), το έργο ολοκληρώθηκε (1380) με την βοήθεια του Θωμά Βρεκ και με συνολικό κόστος 592 λίρες. Στο μνημείο βρέθηκαν τα ταφικά ομοιώματα του Ιωάννη της Γάνδης και της Λευκής του Λάνκαστερ με τα χέρια τους ενωμένα. Με τον γάμο της Λευκής με τον Ιωάννη της Γάνδης (του Οίκου των Ανζού-Πλανταγενετών) 2ο δούκα του Λάνκαστερ, παιδιά της ήταν: Φιλίππη 1360-1415, παντρεύτηκε τον Ιωάννη Α΄ της Πορτογαλίας. Ελισάβετ 1363-1426, παντρεύτηκε πρώτα τον Ιωάννη Χάστινγκς κόμη του Πέμπροουκ, μετά τον Ιωάννη Χόλαντ δούκα του Έξετερ και έπειτα τον Ιωάννη Κορνουάλης βαρόνο του Φάνχοουπ. Ερρίκος Δ΄ 1367-1413, βασιλιάς της Αγγλίας. Jean Froissart, Le Joli Buisson de Jonece, ed. A. Fourrier (Geneva, 1975) Cawley, Charles. Medieval Lands, England, Kings (1066-1603) Harris, O. D. (2010). "'Une tresriche sepulture': the tomb and chantry of John of Gaunt and Blanche of Lancaster in Old St Paul's Cathedral, London". Church Monuments. Charles Cawley, Medieval Lands, Kings of England 1066–1603. Retrieved 6 March 2011 BBC, Your Paintings: The Marriage of John of Gaunt and Blanche of Lancaster at Reading Abbey, 19 May 1359 by Horace Wright, 1914. Palmer, J. J. N. (1974). "The historical context of the Book of the Duchess: a revision". Βιβλίο των δουκισσών, του Τζόφρι Σώσερ